Dewleta tirke ya îşxalkere qezaya Geverî ya Colemêrgî de herêmanê dewanê Tilorana Jêr û Tilorana Jore de operasyono leşkerî da destpêkerdene. Xeylêk leşkerî, bi seyan wesayîtê zirxînî û droneyê çekdarî tewrê operasyonî bîyî.
Wird dewan de dormeyê wareyanê Horê, Berê Sor û Conî pê wesayîtanê zirxînan ame girewtene û dewî gêrîyayî binê ablûqa.
Dormeyê waranê koyanê Sipêrêz û Omerê de zî droneyê çekdarî û droneyê bêmerdiman têgêrenê.
Leşkerî nêverdenê ke Wareyê Berê Sorî de dewijî şorê û bêrîwanî açarnayî dewe.
